## Hovedutskrift fra styremøte i Fjellstyrene i Lierne SA, Nordli fjellstyre og Sørli fjellstyre den 13.02.2019

***Møtested: Kommunestyresalen***

***Tid:***  1800 - 2030

*Disse møtte fra styret:*

**Sørli fjellstyre**: Kåre Totland, Lillian Bergli og Odd H. Totland.

Forfall: Grete Bruce. Vara kunne ikke møte.

Forfall: Jon Andreas Stenfjell. Ikke varslet, så vara ble ikke innkalt.

**Nordli fjellstyre:** Arnodd Lillemark, Frode Holand, Jostein Ringstad og Hilde Kveli

Forfall: Tove Heggdal. Vara kunne ikke møte.

Forfall: Ken Thomas Walinder. Josten Ringstad møtte som vara.

*Andre som møtte:*

Nils Vidar Bratlandsmo, daglig leder/saksbehandler

Tord Åberg, rådgiver/saksbehandler

Leo Lyngstad, fjelloppsyn/sekretær

Arnodd Lillemark ledet møtet. Innkalling og sakliste ble enstemmig godkjent.

Møteprotokoll fra styremøte den 11.12.2018 ble enstemmig godkjent.

|  |  |
| --- | --- |
| **Sak nr.**  **L 01/2019** | REFERATER |
|  | Vedtak: Referater tas til etterretning. |
| **Sak nr.**  **L 02/2019** | Tildeling av midler fra Fjellstyrefondet i Lierne – 2019 |
|  | Styrets behandling: Arnodd Lillemark foreslo å øke tilskuddet til Ole Jørgen Bruvoll til 4 000,-.  Forslaget ble enstemmig godkjent. Vedtak: Fjellstyrene i Lierne fordeler tilskudd fra Fjellstyrefondet i Lierne slik:  *Næringsformål:*   |  |  |  |  | | --- | --- | --- | --- | | **Nr** | **Søker** | **Formål** | **Beløp i kr** | | 1. | Lierne Fjellservice | Klopplegging til Strivasshytta | 3 750,– | | 2. | TotsåsRock2018/JB Totsås Utmarksservice | Gjennomføring av TotsåsRock2018 | 3 750,– | | 3. | Fredrix | Profilering av egen bedrift | 3 750,– | | 4. | Finnlistuggu treningssenter | Innleie av instruktør | 3 750,– | |  |  | **SUM:** | **15 000,–** |   *Allmennyttige formål:*   |  |  |  |  | | --- | --- | --- | --- | | **Nr** | **Søker** | **Formål** | **Beløp i kr** | | 1. | Ole Jørgen Bruvoll | Støtte til skisatsning | 4 000,– | | 5. | Sørli IL v/Nina Fossland | Utstyr til orienteringsleiker for barn og unge | 2 000,– | | 7. | Sørli IL – Skigruppa | Støtte/gavepremie Gunnarfjellrennet | 2 000,– | | 8. | Flykningerennet | Støtte/gavepremie Flyktningerennet | 2 000,– | | 9. | Sørlikortet | Sponsor-tilskudd til fiskekonkurranse | 7 000,– | |  |  | **SUM:** | **15 000,–** |   Tilskuddene utbetales etterskuddsvis etter at søker har utført tiltakene og sendt inn en kort rapport som dokumenterer hvilke tiltak som er utført og beskrivelse av kostnadene i forbindelse med tiltakene.  Tilsagnet om tilskudd er gyldig i ett (1) år fra vedtaksdato. |
| **Sak nr. L03/2019** | endringer i regler for småviltjakt på statsallmenningene i Lierne – OPPFØLGING AV HØRING |
|  | Styrets vurdering: Saksbehandlers forslag til vedtak ble enstemmig godkjent. Vedtak:  1. Fjellstyrene i Lierne viderefører jaktreglene for småvilt slik de er i dag, og gjør dermed ingen endringer. 2. Fjellstyrene i Lierne foretar en ny jaktfeltinndeling av skogområdene på Muru og Nyborg. Det delegeres til administrasjonen å utforme detaljer i inndelingen og å gjennomføre dem i praksis. 3. Fjellstyrene i Lierne vil hvert år i månedsskiftet august/september, når resultatene fra høsttakseringene foreligger, vurdere behovet for å begrense antall jaktkort i disse nye jaktfeltene. Eventuelle beslutninger om jaktkortbegrensninger kunngjøres på fjellstyrene i Liernes hjemmesider og facebook.   *Begrunnelse:*  Den nye praksisen vil sikre bærekraftig høsting, redusere konfliktnivået mellom småviltjegere og elgjegere, skape mer trivsel blant jegerne og er i tråd med anbefalingene fra Lierne kommune. |
| **Sak nr.**  **L04/2019** | Priser på produkter |
|  | Styrets behandling: Lillian Bergli foreslo å øke prisen på sesongkort til 250,- for innenbygdsboende og 500,- for utenbygdsboende. Forslaget ble enstemmig godkjent. Vedtak: Fjellstyrene i Lierne vedtar følgende prisendringer, gjeldende fra 13.02.2019:   * Småviltjakt: ingen endring * Storviltjakt: prisene økes med 3,5 % * Hytteutleie: prisene økes med 3,5% * Trening av jakthunder:  |  |  |  |  | | --- | --- | --- | --- | |  | Innenbygdsboende | Utenbygdsboende | Forslag ny pris. | | Døgnkort | 50,- | 100,- | 60,-/120,- | | Sesongkort | 200,- | 400, | 250,-/500,- | | Leie av prøveterreng | Prisen er 1000,- pr. gjennomført prøvedag, uavhengig av antall startende hunder (justert 2018). | | Ingen endring. |   *Begrunnelse:*  Fjellstyrene i Lierne må sikre en inntektsutvikling som følger kostnads- og lønnsvekst ellers i samfunnet, og som muliggjør å møte fremtidige lønns- og personalkostnader, samt kostnader knyttet til drift og vedlikehold av egne bygg og anlegg. |
| **Sak nr.**  **L 05/2019** | Daglig leders årsplan for HMS- og internkontrollarbeid i Fjellstyrene i Lierne - 2019. |
|  | Styrets vurdering: Forslag til vedtak ble enstemmig godkjent. Vedtak: Styret godkjenner den fremlagte årsplan for HMS og internkontroll for Fjellstyrene i Lierne i 2019. |
| **Sak nr.**  **S01/2019** | Skillegjerde langs riksgrensen–uttalelse etterfjellovens § 12 |
|  | Styrets behandling: Forslag til vedtak ble enstemmig godkjent. Vedtak: Det nye skillegjerdet på norsk side vil medføre ulemper for Sørli fjellstyre og de bruksberettigede etter fjelloven. Med hjemmel i fjellovens § 12 krever Sørli fjellstyre ulempeerstatning pålydende 14 225 NOK pr. år eller et engangsbeløp på 355 625 NOK.  *Hjemmel og begrunnelse*  Ulempeerstatningen framsettes med grunnlag i fjellovens § 12 og brev av 12. mai 1967 fra Det kongelige departement for industri og håndverk, hvor det presiseres: *Det forutsettes at mulige skader som voldes i Norge erstattes i henhold til konvensjonens art. 6*. Konvensjonen det henvises til er konvensjonen mellom Norge og Sverige om visse spørsmål vedrørende vassdragsretten av 11. mai 1929.  Sørli fjellstyre gir styreleder og daglig leder fullmakt til å opptre på vegne av fjellstyret i videre prosess om grunneiertillatelse. |
| **Sak nr.**  **N01/2019** | høring av revisjonsdokument for øvre namsen – høringsuttalelse fra Nordli fjellstyre. |
|  | Styrets vurdering: Saksbehandlers forslag til vedtak ble enstemmig godkjent. Vedtak: Nordli fjellstyre godkjenner vedlagte utkast til høringsuttalelse som sin endelige høringsuttalelse. |

***Diskusjonssaker:***

### Rekreasjonsløype på sør side av Murusjøen.

Lierne kommune har rettet en forespørsel til Nordli fjellstyre, om grunneiers samtykke til å etablere rekreasjonsløype for snøscooter på sørsiden av Murusjøen. Nordli fjellstyre har vurdert dette før, og kan ikke se at løypa vil komme i vesentlig konflikt med andre brukerinteresser og/eller naturverninteresser. Det delegeres til daglig leder å utstede grunneiersamtykke til rekreasjonsløype på sør side av Murusjøen, i henhold til oversendt kartskisse.

### Høring ny fjellov.

Arnodd Lillemark gav en status på arbeidet med ny Fjellov. Norges Fjellstyresamband vil om kort tid sende ut til fjellstyrene, forslag til felles høringsuttalelse fra fjellstyrene i Norge. Så snart høringsforslaget foreligger, gjennomføres en lokal «høring» i Nordli fjellstyre og Sørlifjellstyre pr. e-post. Basert på denne «høringen» skal det vurderes om det er formålstjenlig å sende en egen høringsuttalelse fra Fjellstyrene i Lierne, eller om det er mest hensiktsmessig å støtte en fellesuttalelse fra NFS.

Dato for neste styremøte: 09. april 2019 – i Sørli.

**Lierne den 14.02.2019.**

Nils Vidar Bratlandsmo

Daglig leder/fjelloppsyn.

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

Grete Bruce, styreleder Sørli fjellstyre Arnodd Lillemark, styreleder i Nordli fjellstyre og fjellstyrene i Lierne SA.